CELEX: 32021D0316(02)
Language: lv
Date: 2021-03-11 00:00:00
Title: Komisijas Lēmums (2021. gada 11. marts), ar ko apstiprina testējamo izstrādājumu tehniskās novērtēšanas metodiku, kas palīdz noteikt tabakas izstrādājumus ar raksturīgu aromātu 2021/C 89 I/01

16.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  CI 89/1
               
            
         KOMISIJAS LĒMUMS
         (2021. gada 11. marts),
         ar ko apstiprina testējamo izstrādājumu tehniskās novērtēšanas metodiku, kas palīdz noteikt tabakas izstrādājumus ar raksturīgu aromātu
         (2021/C 89 I/01)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Komisijas Īstenošanas lēmumu (ES) 2016/786 (2016. gada 18. maijs), ar ko nosaka procedūru tādas neatkarīgas padomdevēju grupas izveidei un darbībai, kura palīdz dalībvalstīm un Komisijai noteikt, vai tabakas izstrādājumiem piemīt raksturīgs aromāts (1), un jo īpaši tās 9. panta 2. punkts,
         tā kā:
         
                     (1)
                  
                  
                     Eiropas Parlamenta un Padomes Direktīva 2014/40/ES (2) aizliedz laist tirgū tabakas izstrādājumus (cigaretes un tinamo tabaku) ar raksturīgu aromātu.
                  
               
                     (2)
                  
                  
                     Ar Komisijas Īstenošanas regulu (ES) 2016/779 (3) noteica vienotus noteikumus par procedūrām, kuras piemēro, lai noteiktu, vai tabakas izstrādājumam piemīt raksturīgs aromāts.
                  
               
                     (3)
                  
                  
                     Saskaņā ar Īstenošanas lēmumu (ES) 2016/786 neatkarīgā padomdevēju grupa (“padomdevēju grupa”) precizē un vajadzības gadījumā atjaunina metodiku tādu tabakas izstrādājumu tehniskajai novērtēšanai, attiecībā uz kuriem dalībvalsts vai Komisija pieprasījusi atzinumu par to, vai šiem tabakas izstrādājumiem piemīt raksturīgs aromāts.
                  
               
                     (4)
                  
                  
                     Padomdevēju grupa 2020. gada 24. jūnija sanāksmē pieņēma “metodiku, kas pamato lēmumu par to, vai tabakas izstrādājumam piemīt raksturīgs aromāts”, kurā 2020. gada 2. septembrī tika veikti daži nelieli redakcionāli grozījumi.
                  
               
                     (5)
                  
                  
                     Saskaņā ar Īstenošanas lēmuma (ES) 2016/786 9. panta 2. punktu testējamo izstrādājumu tehniskās novērtēšanas metodika, ar ko nosaka, vai minētajiem tabakas izstrādājumiem piemīt raksturīgs aromāts, ir jāiesniedz apstiprināšanai ģenerāldirektoram, un to piemēro vienīgi pēc šāda apstiprinājuma saņemšanas,
                  
               IR NOLĒMUSI ŠĀDI.
         
            Vienīgais pants
            Ar šo apstiprina šā lēmuma pielikumā izklāstīto testējamo izstrādājumu tehniskās novērtēšanas metodiku, kas palīdz noteikt tabakas izstrādājumus ar raksturīgu aromātu.
         
         
            Briselē, 2021. gada 11. martā
            
               
                  Komisijas vārdā –
               
               Veselības un pārtikas nekaitīguma ģenerāldirektorāta
               
                  ģenerāldirektore
               
               
                  Sandra GALLINA
               
            
         
         
            (1)  OV L 131, 20.5.2016., 79. lpp.
         
         
            (2)  Eiropas Parlamenta un Padomes Direktīva 2014/40/ES (2014. gada 3. aprīlis) par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK (OV L 127, 29.4.2014., 1. lpp.).
         
            (3)  Komisijas Īstenošanas regula (ES) 2016/779 (2016. gada 18. maijs), ar ko nosaka vienotus noteikumus par procedūrām, kuras piemēro, lai noteiktu, vai tabakas izstrādājumam piemīt raksturīgs aromāts (OV L 131, 20.5.2016., 48. lpp.).
      
      
         
            PIELIKUMS
            Testējamo izstrādājumu tehniskās novērtēšanas metodika, kas palīdz noteikt tabakas izstrādājumus ar raksturīgu aromātu
            Piemēro cigaretēm un tinamajai tabakai
            Apstiprināta neatkarīgās padomdevēju grupas jautājumos par tabakas izstrādājumiem raksturīgo aromātu 21. sanāksmē, kas notika 2020. gada 24. jūnijā; 2020. gada 2. septembrī tika veikti nelieli redakcionāli grozījumi.
            
                        Šajā ziņojumā sniegta konsolidēta metodika, kas paredzēta, lai pamatotu lēmumu par to, vai tabakas izstrādājumiem piemīt raksturīgs aromāts. Metodiku sagatavo neatkarīgā padomdevēju grupa jautājumos par tabakas izstrādājumiem raksturīgo aromātu, ņemot vērā tehniskās grupas ieguldījumu (Komisijas 2016. gada 18. maija Īstenošanas lēmums (ES) 2016/786) un šajā jomā pieejamo paraugpraksi.
                        Saskaņā ar Īstenošanas lēmuma (ES) 2016/786 19. pantu Komisija publicēs metodiku šim nolūkam izveidotā tīmekļvietnē un ekspertu grupu reģistrā sniegs saiti uz šo tīmekļvietni.
                        Vairāk informācijas skatīt: https://ec.europa.eu/health/tobacco/products/characterising_flavours/panel_en un https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1.
                     
                  
               ATRUNA
            
            Neatkarīgā padomdevēju grupa jautājumos par tabakas izstrādājumiem raksturīgo aromātu (IAP) savos ziņojumos/atzinumos atspoguļo neatkarīgo zinātnieku – IAP locekļu – viedokli. Eiropas Komisija publicē ziņojumus/atzinumus tikai oriģinālvalodā.